Chiefs har opplevd to negative perioder. Chiefs nådde ikke sluttspillet mellom 1972 og 1985, og hadde kun én vinnende sesong (i 1981) mellom 1974 og 1985. Mellom 2007 og 2012 opplevde laget også problemer, med to sesonger med kun to seiere og to med kun fire. I nyere tid har Chiefs derimot gjort det mye bedre, med et sammenlagtresultat på 144–58 (inkludert sluttspillet) fra 2013 til og med 2023. I lagets 11 sesonger under hovedtrener Andy Reid nådde Chiefs sluttspillet ni sesonger på rad og vant åtte divisjonstitler på rad. I tillegg har laget spilt i fire Super Bowls med tre seiere (LIV, LVII, LVIII) og et nederlag (LV). Seieren i 2023 var første gang siden New England Patriots i 2004 at et lag vant tittelen to år på rad.